pythainlp/thai-wiki-dataset-v3 huggingface dataset:
ฟ

ฟ (ฟัน) เป็นพยัญชนะ ตัวที่ 31 ในบรรดาพยัญชนะ 44 ตัวของอักษรไทย ในลำดับถัดจาก พ (พาน) และก่อนหน้า ภ (สำเภา) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ฟ ฟัน”
ในทางอักขรวิธี อักษร ฟ เป็นได้ทั้งพยัญชนะต้นให้เสียง [f] และพยัญชนะสะกดให้เสียง [p̚] กรณีทับศัพท์ภาษาอังกฤษ ใช้แทนเสียง [f] ทั้งพยัญชนะต้นและพยัญชนะสะกด หรือ [v] ในตำแหน่งพยัญชนะสะกด
อักษรไทย
วิษุวัต

วิษุวัต (विषुवत्, equinox) หรือ จุดราตรีเสมอภาค เป็นศัพท์ดาราศาสตร์ หมายถึงช่วงที่ดวงอาทิตย์อยู่ในตำแหน่งตรงได้ฉากกับเส้นศูนย์สูตรของโลกพอดี ซึ่งจะเกิดขึ้นปีละ 2 ครั้ง หรือในหนึ่งรอบที่โลกโคจรรอบดวงอาทิตย์ ความเอียงของแกนโลกจะเลื่อนมาอยู่ในระนาบที่ได้ฉากกับตำแหน่งดวงอาทิตย์ ซึ่งวันนั้นกลางวันจะเท่ากับกลางคืน
== การเรียกชื่อ ==
ศารทวิษุวัต (शारद विषुवत्, autumnal equinox) เกิดในวันที่ 22 หรือ 23 กันยายนของทุกปี ซึ่งตรงกับฤดูใบไม้ร่วงในเขตซีกโลกเหนือ ในปี พ.ศ. 2549 ศารทวิษุวัตเกิดตรงกับ วันที่ 23 กันยายน เวลา 4:03 น. ตามเวลากรีนิช หรือเท่ากับ 11:03 น. ตามเวลาประเทศไทย
วสันตวิษุวัต (वसन्त विषुवत्, vernal equinox) เกิดในวันที่ 20 หรือ 21 มีนาคมซึ่งตรงกับฤดูใบไม้ผลิของซีกโลกเหนือ ในปี พ.ศ. 2549 วสันตวิษุวัตเกิดขึ้นในวันที่ 20 เดือนมีนาคม เวลา 18:26 น เวลากรีนิช ซึ่งตรงกับเวลา 01:26 น. ของวันที่ 21 ในประเทศไทย
ชื่อวสันตวิษุวัตในภาษาอังกฤษบางครั้งก็เรียกว่า spring equinox หรือ  March equinox ก็เรียก ในทำนองเดียวกัน ศารทวิษุวัตก็มีชื่อเรียกในภาษาอังกฤษว่า fall equinox หรือ September equinox
ไฟล์:Ecliptic path.jpg|ความสัมพันธ์ระหว่างโลก ดวงอาทิตย์และดวงดาวในวสันตวิษุวัต มองจากโลก ดวงอาทิตย์จะเคลื่อนตามเส้นสุริยวิถี(แดง) ซึ่งเบนจากเส้นศูนย์สูตรฟ้า(ขาว)
ไฟล์:north season.jpg|ฤดูกาลในซีกโลกเหนือ ขวาสุด: เหมายัน
ไฟล์:south season.jpg|ฤดูกาลในซีกโลกใต้ ซ้ายสุด: เหมายัน
== วัฒนธรรม ==
ในประเทศจีน เรียกวันวสันตวิษุวัตว่า วันชุนเฟินหรือวันชุงฮุง (春分) และมีประเพณีการตั้งไข่มากว่า 4,000 ปีแล้ว ในประเทศญี่ปุ่น กำหนดให้วันวสันตวิษุวัต และวันศารทวิษุวัต เป็นวันหยุดราชการ
== ดูเพิ่ม ==
อายัน
ฤดูกาล
การหมุนควง
การเคลื่อนถอยของวิษุวัต
== อ้างอิง ==
== แหล่งข้อมูลอื่น ==
Details about the Length of Day and Night at the Equinoxes 
Calculation of Length of Day  (Formulas and Graphs)
Equinoctial Points - The Nuttall Encyclopaedia
Java applet showing parts of the Earth in night and day
Table of times for Equinoxes, Solstices, Perihelion, and Aphelion in 1992-2020 
Dates and Times of Equinoxes and Solstices has an online calculator.
Calculate the Time of Equinoxes in Excel, CAD or your other programs.   The Sun API is free and extremely accurate. For Windows Computers.
Equinox and Solstice.com
Earth's Seasons—Equinoxes, Solstices, Perihelion, and Aphelion—1992–2020 
ดาราศาสตร์
กลศาสตร์ท้องฟ้า
วสันตวิษุวัต

วสันตวิษุวัต (वसन्त विषुवत्, c=春分|p=chūn fēn, เพ็งอิม: cung1 hung1, โรมาจิ: shunbun) อาจหมายถึง
วิษุวัตเดือนมีนาคม - วันที่กลางวันและกลางคืนยาวเท่ากันในช่วงฤดูใบไม้ผลิ
วันวสันตวิษุวัต - วันหยุดราชการของญี่ปุ่น
จุดวสันตวิษุวัต - จุดตัดระหว่างเส้นศูนย์สูตรท้องฟ้ากับระนาบสุริยวิถี ซึ่งค่าไรต์แอสเซนชัน เป็น 0°
ชุนเฟิน - หนึ่งใน 24 ภาวะในระบบปฏิทินจีน
== ดูเพิ่ม ==
ศารทวิษุวัต
อนุสรณ์ มณีเทศ

อนุสรณ์ มณีเทศ (ชื่อเล่น: เติร์ก), (นามแฝง: โย่ง) เป็นนักร้องนำและมือกีตาร์วง อาร์มแชร์ ปัจจุบันเป็นศิลปินเดี่ยว สังกัดมีเรคคอร์ดส ในเครือ มิวซิกมูฟ
== การศึกษา ==
จบระดับชั้นมัธยมศึกษาจาก โรงเรียนสวนกุหลาบวิทยาลัย
ปริญญาตรีสาขาวิชาภาพยนตร์และวิดีโอ ภาควิชานิเทศศิลป์ คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
== ชีวิตส่วนตัว ==
อนุสรณ์ มณีเทศ สมรสกับ วลัยลักษณ์ มุสิกโปฎก หรือรู้จักใน ก้อย แซตเทอร์เดย์เซย์โกะ 
ปัจจุบันเขามีบุตรแล้ว ได้บุตรสาว มีชื่อว่า น้องอบเชย
== ผลงาน ==
=== อัลบั้ม ===
ในนามอาร์มแชร์
Pastel Mood (พ.ศ. 2544)
Design (พ.ศ. 2546)
Spring (พ.ศ. 2547)
Tender (พ.ศ. 2548)
Single - View (พ.ศ. 2550)
Colours In The Shadow (พ.ศ. 2551)
Timeless (พ.ศ. 2553-2556)
ผลงานเพลงรับเชิญ
ก็ใครมันจะไปรู้ล่ะ ในอัลบั้ม Joy ของ  ลุลา 
เคมี (feat.โย่ง อาร์มแชร์) - เต็น ธีรภัค
ผลงานเพลงประกอบละคร
รักออกฤทธิ์ ประกอบละคร รักออกฤทธิ์ (พ.ศ. 2557) 
คนใกล้ตัว ประกอบละคร สะใภ้จ้าว (พ.ศ. 2558)
การประกวดร้องเพลง
โย่ง อาร์มแชร์ ได้แข่งขันในรายการ The Mask Singer หน้ากากนักร้อง ซีซั่นที่ 3 ในนามหน้ากากนกเงือก ใช้เพลง Pegasus Fantasy
== ผลงานการแสดง ==
ภาพยนตร์
โอ้มายโกสต์ คุณผีช่วย (พ.ศ. 2556)
ตุ๊ดตู่กู้ชาติ (พ.ศ. 2560)
บุษบา (พ.ศ. 2562)
ละคร
มายานางฟ้า (2557) ช่อง True4U  รับบท  ไรวัติ คู่กับ ณัฏฐินี เจียรวนนท์
แผ่นดินนี้มีรัก (2557) ช่อง 5 เอชดี รับบท ภูผา คู่กับ ณัฐฐาวีรนุช ทองมี
เคหาสน์ดาว (2558) ช่อง ช่องวัน 31  รับบท ปูชนีย์ คู่กับ คีรติ มหาพฤกษ์พงศ์
แผนรักฉบับออร์แกนิค (2558) ช่อง  True4U รับบท ภาคิน คู่กับ พรปวีณ์ นีระสิงห์
รหัสปริศนา Code hunter (2559) ช่อง 35 HD รับบท นิมิตร คู่กับ กัญญา รัตนเพชร์
หน้ากากนางเอก (2559) เวิร์คพอยท์ 23 รับบท ปราชญ์ คู่กับ จันจิรา จันทร์พิทักษ์ชัย (จันจิ ไกอา)
คนละขอบฟ้า (2559) ช่อง 3 เอชดี รับบท ปานธง
รสรินล่าแวมไพร์ (2562) ช่องโมโน 29 รับบท ชานนท์
อกเกือบหักแอบรักคุณสามี (2563) ช่อง 3 เอชดี รับบท ปริวัตถ์ คู่กับ มณีรัตน์ ศรีจรูญ
ชีช้ำกะหล่ำพลอย (2563) ทรูโฟร์ยู รับบท อชิระ หรือ นาย
รักใช่ไหม ที่หัวใจต้องการ (2564) ทรูโฟร์ยู
ซีรีส์
 Kiss Me  (2557) ช่อง Workpoint รับบท เล คู่กับ สุชาร์ มานะยิ่ง
Wifi Society ตอน Hunt (โรงภาพยนตร์) (2558) ช่อง วันเอชดี, แบงแชนแนล รับบท ทิน
แสงจากพ่อ ตอน แสงในม่านหมอก (2560) ช่องThai PBS รับบท  แทน
เมืองมายา Live ตอน มายาเร้นรัก (2561) ช่องวัน 31 รับบท นรุตม์
Turn Left Turn Right สมองเลี้ยวซ้าย หัวใจเลี้ยวขวา (2563) ช่องจีเอ็มเอ็ม 25 รับบท แก๊บ
From Zero to Hero จากสูญถึงสิบ (2564)ช่อง 3 รับบท ดิน บดินทร์ ถิรคุณ
55:15 Never Too Late (2565) ช่องจีเอ็มเอ็ม 25 รับบท เมธี คู่กับ พิมพ์นิภา สินธิพงศ์, ณัฐฎา เชาวะวนิชย์
ละครเวที
โหมโรง เดอะมิวสิคัล (2558) รับบท พันโทวีระ
นิทานหิ่งห้อย เดอะมิวสิคัล (2559 - 2560) รับบท พันหนึ่ง
== ผลงานพิธีกร ==
 โทรทัศน์ 
พ.ศ. 25 : รายการ (ผลิตโดย) ทุกวันถึงวัน เวลา :-: น. ทางช่อง ร่วมกับ (25-25)
 ออนไลน์ 
พ.ศ. 2564 : รายการ โย่งก้อยแฟมิลี่ EP.0 ทางช่อง YouTube:Yong Koi Family
== อ้างอิง ==
==  แหล่งข้อมูลอื่น ==
บุคคลจากอำเภอป่าโมก
บุคคลจากโรงเรียนสวนกุหลาบวิทยาลัย
บุคคลจากคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
ศิลปินชาวไทย
นักร้องชายชาวไทย
นักร้องป็อปไทย
นักดนตรีชาวไทย
นักแสดงชายชาวไทย
นักแสดงละครโทรทัศน์ชายชาวไทย
นักแสดงภาพยนตร์ชายชาวไทย
พิธีกรชาวไทย
ยูทูบเบอร์ชาวไทย
นักแสดงชายชาวไทยในศตวรรษที่ 21
พีระพล ลีละเศรษฐกุล

พีระพล ลีละเศรษฐกุล   (เกิดวันที่ 29 เมษายน พ.ศ. 2523)  หรือรู้จักกันในนาม จ้อ อาร์มแชร์ เป็นมือเบสวงอาร์มแชร์
นักดนตรีชาวไทย
บุคคลจากโรงเรียนสวนกุหลาบวิทยาลัย
บุคคลจากคณะสังคมศาสตร์ มหาวิทยาลัยเกษตรศาสตร์
บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
บุคคลจากโรงเรียนสวนกุหลาบวิทยาลัย
จตุตถพงศ์ รุมาคม

จตุตถพงศ์ รุมาคม  สมาชิกวงอาร์มแชร์ ตำแหน่งกีตาร์ เกิดวันที่ 6 กุมภาพันธ์ พ.ศ. 2515 น้ำหนัก 72 ก.ก. ส่วนสูง 179 ซ.ม. จบมัธยมต้นจากโรงเรียนเซนต์คาเบรียล จบ ปวช.วิทยาลัยช่างศิลป์ ปริญญาตรีสาขาวิชาถ่ายภาพ สถาบันเทคโนโลยีพระจอมเกล้าเจ้าคุณทหารลาดกระบัง ปัจจุบันนอกจากเป็นนักดนตรี ยังเป็นช่างภาพอิสระ
นักดนตรีชาวไทย
บุคคลจากคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
บุคคลจากสถาบันบัณฑิตพัฒนศิลป์
บุคคลจากโรงเรียนเซนต์คาเบรียล
อูร์แบ็ง เลอ แวรีเย

อูร์แบ็ง ฌ็อง โฌแซ็ฟ เลอ แวรีเย (Urbain Jean Joseph Le Verrier  , 11 มีนาคม พ.ศ. 2354 - 23 กันยายน พ.ศ. 2366) นักคณิตศาสตร์ชาวฝรั่งเศสผู้เชี่ยวชาญด้านกลศาสตร์ท้องฟ้า ทำงานประจำหอดูดาวปารีสตลอดชีวิต
== ชีวิตและงาน ==
อูร์แบ็ง เลอ แวรีเย เกิดที่เมืองแซ็ง-โล ในประเทศฝรั่งเศส ผลงานสำคัญได้แก่การค้นพบดาวเนปจูน โดยใช้การคำนวณทางคณิตศาสตร์และเครื่องมือทางดาราศาสตร์ธรรมดา วงโคจรที่ผิดปกติของดาวยูเรนัสทำเกิดข้อสงสัยตามทฤษฎีของโยฮันเนิส เค็พเพลอร์และไอแซก นิวตันว่าจะต้องมีอิทธิพลของบางสิ่ง เลอ แวรีเยได้รับการร้องขอจากฟร็องซัว อาราโก เพื่อนนักดาราศาสตร์ เลอ แวรีเยคำนวณได้ว่ามีดาวเคราะห์โคจรที่ยังไม่เป็นที่รู้จักในโคจร การคำนวณของเลอ แวรีเย ทำให้นักดาราศาสตร์ชื่อโยฮัน ก็อทฟรีท กัลเลอสามารถกำหนดตำแหน่งและค้นพบดาวดวงนี้ได้สำเร็จ
การค้นพบนี้ทำให้เลอ แวรีเย พยายามใช้วิธีเดียวกันเพื่อคำนวณหาการโคจรที่ผิดปกติของดาวพุธ ซึ่งเป็นที่ตื่นเต้นกันมากและเรียกดาวเคราะห์ที่สงสัยแต่ยังค้นไม่พบนั้นว่า "ดาววัลแคน" จนกระทั่งถึงปี พ.ศ. 2458 ไอน์สไตน์จึงพิสูจน์ได้ว่าเกิดจากปรากฏการณ์ที่เรียกว่าทฤษฎีสัมพันธภาพ
อูร์แบ็ง เลอ แวรีเย ได้รับเหรียญรางวัลทองคำของราชสมาคมดาราศาสตร์ในปี พ.ศ. 2411 และได้รับเป็นครั้งที่ 2 ในปี พ.ศ. 2419 เลอ แวรีเย ถึงแก่กรรมในกรุงปารีส หลุมอุกกาบาตบนดวงจันทร์และบนดาวอังคารรวมทั้งวงแหวนของดาวเนปจูนที่ค้นพบได้รับการตั้งชื่อตามเขา
== ดูเพิ่ม ==
David Aubin, The Fading Star of the Paris Observatory in the Nineteenth Century: Astronomers' Urban Culture of Circulation and Observation. Osiris  18 (2003), 79–100.
Le Verrier, Urbain (1835). Annales de Chimie et de Physique (Paris) 60: 174 – Chemical research of Le Verrier
Fabien Locher, L’empire de l’astronome : Urbain Le Verrier, l’Ordre et le Pouvoir. Cahiers d’histoire. Revue d’histoire critique. 102, 2007, pp.&nbsp;33–48.
Fabien Locher, Le Savant et la Tempête. Étudier l’atmosphère et prévoir le temps au XIXe siècle, Rennes, Presses Universitaires de Rennes, Collection « Carnot », 2008.
Dennis Rawlins (1999). Recovery of the RGO Neptune Papers. Adams' Final Prediction Missed by Over Ten Degrees. DIO, 9 (1), pp.&nbsp;3–25.
== แหล่งข้อมูลอื่น ==
Le Verrier on the French 50 Franc banknote
นักคณิตศาสตร์ชาวฝรั่งเศส
นักดาราศาสตร์ชาวฝรั่งเศส
บุคคลจากจังหวัดม็องช์
ทิวเขาตีตีวังซา

ทิวเขาตีตีวังซา (Banjaran Titiwangsa) ซึ่งยังเป็นที่รู้จักกันในท้องถิ่นในชื่อ บันจารันเบอซาร์ (Banjaran Besar; ) เป็นภูเขาซึ่งก่อตัวเป็นแนวยาวคล้ายกระดูกสันหลังของคาบสมุทรมลายูตอนล่าง ส่วนเหนือของทิวเขาที่อยู่ในภาคใต้ของไทยมีชื่อเรียกว่า ทิวเขาสันกาลาคีรี
ทิวเขาตีตีวังซาทำหน้าที่เป็นปราการธรรมชาติที่แบ่งมาเลเซียตะวันตกเช่นเดียวกับตอนใต้สุดของไทยออกเป็นฝั่งตะวันออกและฝั่งตะวันตก โดยมีความยาวจากเหนือจรดใต้ประมาณ 480 กิโลเมตร ยอดเขาที่สูงที่สุดในทิวเขานี้คือ เขาโกร์บู (Gunung Korbu) มีความสูง 2,183 เมตร อยู่ในเขตรัฐเประ
== ทิวเขาสันกาลาคีรี ==
ทิวเขาสันกาลาคีรี เป็นส่วนเหนือของทิวเขาตีตีวังซาซึ่งกั้นพรมแดนไทยกับมาเลเซียเกือบตลอดทั้งแนว ทอดตัวในแนวตะวันตกเฉียงเหนือ-ตะวันออกเฉียงใต้ โดยเริ่มต้นจากริมฝั่งทะเลอันดามันในจังหวัดสตูล ทอดตัวไปทางตะวันออกเฉียงใต้ เป็นเส้นกั้นเขตแดนระหว่างจังหวัดสตูล จังหวัดสงขลา จังหวัดยะลา และจังหวัดนราธิวาสของไทย กับรัฐปะลิส รัฐเกอดะฮ์ รัฐเประ และรัฐกลันตันของมาเลเซีย จนกระทั่งสิ้นสุดที่เขาเยลีใกล้ต้นน้ำโก-ลก รวมความยาวประมาณ 470 กิโลเมตร ยอดเขาที่สูงที่สุดในทิวเขานี้คือ เขาฮูลูติติปาซา มีความสูงประมาณ 1,500 เมตร อยู่ระหว่างเขตจังหวัดยะลากับรัฐเประ
ชื่อ สันกาลาคีรี หมายถึง "ภูเขาอันเป็นที่สิงสถิตของพระอิศวร" คำว่า สัน หรือ สัง เป็นคำภาษามลายูแปลว่า "เทพเจ้า" กับคำว่า กาลา เป็นคำภาษาสันสกฤตแปลว่า "พระอิศวร" บ้างว่าชื่อ สันกาลาคีรี อาจจะมาจากคำว่า สาครา หรือ สาคร ซึ่งแปลว่า "ทะเล" หรือ "มหาสมุทร" และคำว่า คีรี ซึ่งแปลว่า "ภูเขา" รวมกันจะมีความหมายว่า "ภูเขาที่ใกล้ทะเลหรือมหาสมุทร"
== อ้างอิง ==
ตีตีวังซา
ตีตีวังซา
ภูมิศาสตร์ของจังหวัดสตูล
ภูมิศาสตร์ของจังหวัดสงขลา
ภูมิศาสตร์ของจังหวัดยะลา
ภูมิศาสตร์ของจังหวัดนราธิวาส
ปลาหว้าหน้านอ

ปลาหว้าหน้านอ เป็นชื่อของปลาน้ำจืดชนิดหนึ่ง มีชื่อวิทยาศาสตร์ว่า Bangana behri จัดเป็นปลาที่อยู่ในวงศ์ปลาตะเพียน (Cyprinidae) มีลักษณะเด่นคือ ปลาโตเต็มวัยแล้ว โดยเฉพาะตัวผู้ ส่วนหัวจะมีโหนกและตุ่มเม็ดคล้ายสิวเห็นได้ชัด จึงเป็นที่มาของชื่อ
ปลาวัยอ่อน โคนหางจะมีจุดสีดำเห็นได้ชัด เมื่อโตขึ้นจะจางหาย ริมฝีปากหนา หากินบริเวณพื้นน้ำและแก่งหินที่น้ำไหลเชี่ยว โดยแทะเล็มตะไคร่หรือสาหร่าย บริเวณที่ปลาหากินจะเห็นเป็นรอยทางยาว  โตเต็มที่ได้กว่า 60 เซนติเมตร
อาศัยอยู่ตามแม่น้ำสายใหญ่ ๆ ในประเทศ เช่น แม่น้ำเจ้าพระยา, แม่น้ำโขง, แม่น้ำสาละวิน ในเขตจังหวัดกาญจนบุรีเรียกปลาชนิดนี้ว่า "ปลางา" และภาษาอีสานเรียกว่า "หว้าซวง"
ปัจจุบัน พบหาได้ยากในธรรมชาติ แต่สามารถเพาะขยายพันธุ์ได้แล้ว เนื้อมีรสชาติอร่อย นิยมปรุงสด และเลี้ยงเป็นปลาสวยงาม ซึ่งค่อนข้างหายาก
==อ้างอิง==
== แหล่งข้อมูลอื่น ==
รูปและข้อมูลปลาหว้าหน้านอ
หว้าหน้านอ
หว้าหน้านอ
หว้าหน้านอ
หว้าหน้านอ
หว้าหน้านอ
หว้าหน้านอ
หว้าหน้านอ
ซิสเต็ม โฟร์

== สมาชิก ==
กุลพงษ์ บุนนาค (เบิร์ท) กีต้าร์,แบนโจ,ร้องนำ
นุติ เขมะโยธิน (น็อต) กีต้าร์,ร้องนำ
วิบูลพร พันธุ์กระวี (จั๋ม) กลอง,ร้องนำ
บัณฑิตพันธุ์ พันธุ์กระวี (โจ๋) เบส,กลอง,กีต้าร์,คีย์บอร์ด,ร้องนำ
== ผลงาน ==
=== Na Na Na (พ.ศ. 2532) ===
นา นา นา
ขอใจสักเสี้ยว
หัวใจกระดาษ
แค่เป็นเพื่อน
Something
ก็ใคร
ยืนยัน
Christine Maria
ยอมผิด
ดูที่เหตุ
เข้าใจไปเอง
=== Lay Me Down (พ.ศ. 2538) ===
=== Beyond Sex (พ.ศ. 2538) ===
ในคืนแห่งกัน
เคียงกัน
Katrina
กลับมา...สิ่งดีๆ
ใต้เงาพระจันทร์
อ่อนใจ
เธอ
เธอเท่านั้น
Under the Moon
ลืม
กลุ่มดนตรีร็อกสัญชาติไทย
กลุ่มดนตรีไทยในยุค 1980
กลุ่มดนตรีที่ก่อตั้งในปี พ.ศ. 2532
ปานเทพ กล้าณรงค์ราญ

ปานเทพ กล้าณรงค์ราญ (เกิด 22 พฤษภาคม พ.ศ. 2488) สมาชิกวุฒิสภาไทย ชุดที่ 12 ประธานกรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบ สมาชิกสภาขับเคลื่อนการปฏิรูปประเทศ ในรัฐบาล พลเอก ประยุทธ์ จันทร์โอชา และอดีตประธานกรรมการป้องกันและปราบปรามการทุจริตแห่งชาติ
== ประวัติ ==
นายปานเทพ จบการศึกษาจากโรงเรียนเซนต์คาเบรียล,จบการศึกษามัธยมศึกษาตอนปลาย จากโรงเรียนอำนวยศิลป์ พระนคร คณะเศรษฐศาสตร์ มหาวิทยาลัยธรรมศาสตร์ และปริญญาโททางเศรษฐศาสตร์ มหาวิทยาลัยเซาท์เทิร์นแคลิฟอร์เนีย สหรัฐอเมริกา และได้รับการอบรมจากวิทยาลัยป้องกันราชอาณาจักร รุ่นที่ 40 ( วปรอ. 4010)
== การทำงาน ==
ปานเทพ กล้าณรงค์ราญ เริ่มทำงานที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) จนดำรงตำแหน่งผู้อำนวยการกองวางแผนและวิชาการ  แล้วย้ายมารับตำแหน่งผู้ช่วยเลขาธิการคณะกรรมการพิเศษเพื่อประสานงานโครงการอันเนื่องมาจากพระราชดำริ (กปร.) ต่อมาดำรงตำแหน่ง เลขาธิการ กปร. และเป็นกรรมการและรองเหรัญญิกมูลนิธิชัยพัฒนา
ช่วงปลายปี พ.ศ. 2548 นายปานเทพ กล้าณรงค์ราญ เป็นผู้ทำบันทึกทักท้วงรัฐบาล พ.ต.ท.ทักษิณ ชินวัตร มิให้จ่ายเงินค่าเวนคืนโครงการพระราชดำริ เขื่อนป่าสักชลสิทธิ์ ให้กับนายทุนที่ดินเป็นจำนวนเงิน 670 ล้านบาท
นายปานเทพ กล้าณรงค์ราญ ได้รับการเสนอชื่อเป็นกรรมการป้องกันและปราบปรามการทุจริตแห่งชาติ  เป็น 1 ใน 18 ผู้ถูกเสนอชื่อให้วุฒิสภาคัดเลือกให้เหลือ 9 คน ระหว่างขั้นตอนการคัดสรร และได้รับการแต่งตั้งเป็น ประธานกรรมการ ป.ป.ช. จากประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 19 เมื่อวันที่ 22 กันยายน พ.ศ. 2549
หลังรัฐประหารในประเทศไทย พ.ศ. 2557 ได้รับการแต่งตั้งเป็น ประธานกรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบ สมาชิกสภาขับเคลื่อนการปฏิรูปประเทศ
ในวันที่ 6 เมษายน พ.ศ. 2561 มีพระราชโองการโปรดเกล้าฯ แต่งตั้งให้ดำรงตำแหน่ง กรรมการในคณะกรรมการบริหารกองทุนพระราชทาน สำหรับศูนย์ศึกษาการพัฒนาอันเนื่องมาจากพระราชดำริ
== เครื่องราชอิสริยาภรณ์ ==
== อ้างอิง ==
บุคคลจากคณะเศรษฐศาสตร์ มหาวิทยาลัยธรรมศาสตร์
บุคคลจากวิทยาลัยป้องกันราชอาณาจักร
คณะกรรมการป้องกันและปราบปรามการทุจริตแห่งชาติ
บุคคลที่ยังมีชีวิตอยู่
บุคคลจากโรงเรียนเซนต์คาเบรียล
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
ผู้ได้รับเครื่องราชอิสริยาภรณ์ ต.ภ.
ผู้ได้รับเหรียญรัตนาภรณ์ ภ.ป.ร.3
โยฮัน ก็อทฟรีท กัลเลอ

โยฮัน ก็อทฟรีท กัลเลอ (Johann Gottfried Galle; 9 มิถุนายน ค.ศ. 1812 – 10 กรกฎาคม ค.ศ. 1910) เป็นนักดาราศาสตร์ชาวเยอรมันประจำหอดูดาวเบอร์ลิน เป็นนักดาราศาสตร์คนแรกที่เห็นดาวเนปจูนโดยความช่วยเหลือของลูกศิษย์ชื่อ ไฮน์ริช ลูอี ดาเร เมื่อวันที่ 23 กันยายน ค.ศ. 1846 โดยอาศัยการคำนวณของอูร์แบ็ง เลอ แวรีเย สำหรับกำหนดพื้นที่เสาะหา
== ชีวิตและงาน ==
โยฮัน ก็อทฟรีท กัลเลอ เกิดที่เมืองราดิส รัฐซัคเซิน-อันฮัลท์ ประเทศเยอรมนี เมื่อจบการศึกษาได้เข้าทำงานเป็นผู้ช่วยของโยฮัน ฟรันทซ์ เอ็งเคอ เมื่อ ค.ศ. 1835 ทันทีที่หอดูดาวเบอร์ลินสร้างแล้วเสร็จ ในปี ค.ศ. 1851 กัลเลอได้ย้ายไปรับตำแหน่งศาสตราจารย์ด้านดาราศาสตร์ที่มหาวิทยาลัยเบร็สเลา (ปัจจุบันคือมหาวิทยาลัยวรอตสวัฟในประเทศโปแลนด์) พร้อมทั้งรับตำแหน่งผู้อำนวยการหอดูดาวท้องถิ่นด้วย
ตลอดชีวิตของกัลเลอเน้นการศึกษาด้านดาวหาง ในปี ค.ศ. 1894 ด้วยความช่วยเหลือจากบุตรชายชื่ออันเดรอัส กัลเลอ เขาได้ตีพิมพ์รายชื่อของดาวหางจำนวน 414 ดวง ตัวกัลเลอเองก็เป็นผู้พบดาวหาง 3 ดวงในเวลาไล่เลี่ยกัน คือระหว่างวันที่ 2 ธันวาคม ค.ศ. 1839 – 6 มีนาคม ค.ศ. 1840
กัลเลอถึงแก่กรรมที่เมืองพ็อทซ์ดัม รัฐบรันเดินบวร์ค ประเทศเยอรมนี ด้วยวัย 98 ปี ได้มีการใช้ชื่อของกัลเลอตั้งชื่อหลุมอุกกาบาตบนดวงจันทร์และดาวอังคารรวมทั้งวงแหวนของดาวเนปจูนเพื่อเป็นเกียรติ
== แหล่งข้อมูลอื่น ==
==== คำไว้อาลัย ====
AN 185 (1910) 309/310 (ภาษาเยอรมัน)
JRASC 4 (1910) 379
MNRAS 71 (1911) 275
==== ภาพทางดาราศาสตร์ ====
NASA photo of marscrater Galle (a.k.a. "Happy Face Crater")
นักดาราศาสตร์ชาวเยอรมัน
บุคคลจากรัฐซัคเซิน-อันฮัลท์
ศิษย์เก่าจากมหาวิทยาลัยฮุมบ็อลท์แห่งเบอร์ลิน
บุคคลจากมหาวิทยาลัยวรอตสวัฟ
ระบบต่อมไร้ท่อ

ระบบต่อมไร้ท่อ (endocrine system) เป็นระบบส่งสารเคมีที่ประกอบด้วยกลุ่มเซลล์ สร้างและหลั่งฮอร์โมน แล้วส่งออกนอกเซลล์โดยผ่านระบบไหลเวียน ทั้งทางกระแสเลือดและน้ำเหลือง เพื่อควบคุมอวัยวะเป้าหมายในร่างกาย ต่อมไร้ท่อที่สำคัญในมนุษย์ ได้แก่ ต่อมไทรอยด์ และต่อมหมวกไต ในสัตว์มีกระดูกสันหลัง ไฮโปทาลามัสเป็นศูนย์ควบคุมทางระบบประสาทของระบบต่อมไร้ท่อทั้งหมด การศึกษาของระบบต่อมไร้ท่อและความผิดปกติเรียกว่า วิทยาต่อมไร้ท่อ ซึ่งเป็นสาขาหนึ่งของอายุรศาสตร์
หลาย ๆ ต่อมที่ส่งสัญญาณซึ่งกันและกันเป็นลำดับมักหมายถึงแกน ตัวอย่างเช่น แกนไฮโปทาลามัส-พิทูอิทารี-อะดรีนัล นอกจากอวัยวะที่เป็นต่อมไร้ท่อโดยเฉพาะที่กล่าวถึงข้างต้น ยังมีอวัยวะอื่น ๆ อีกมากมายที่เป็นส่วนหนึ่งของระบบอื่น ๆ เช่น กระดูก ไต ตับ หัวใจ และอวัยวะสืบพันธุ์ แต่มีหน้าที่เป็นต่อมไร้ท่อรอง ตัวอย่างเช่น ไตจะหลั่งฮอร์โมนต่อมไร้ท่อ เช่น อีริโทรโพอิติน (erythropoietin) และเรนิน (renin) ฮอร์โมนอาจเป็นกรดอะมิโนเชิงซ้อน สเตอรอยด์ ไอโคซานอยด์ ลิวโคไตรอีน หรือโพรสตาแกลนดิน อย่างใดอย่างหนึ่ง
ระบบต่อมไร้ท่อสามารถเปรียบได้ทั้งต่อมมีท่อ (exocrine) ซึ่งหลั่งฮอร์โมนออกมาโดยอาศัยท่อ และพาราคริน (paracrine) ซึ่งส่งสัญญาณระหว่างเซลล์ในระยะทางที่ค่อนข้างสั้น ต่อมไร้ท่อนั้นไม่มีท่อ มีหลอดเลือดมาเลี้ยง และมักจะมีแวคิวโอลภายในเซลล์หรือแกรนูลที่สะสมฮอร์โมน ในทางกลับกัน ต่อมมีท่อ เช่น ต่อมน้ำลาย ต่อมเหงื่อ และต่อมภายในทางเดินอาหาร มีแนวโน้มที่จะมีหลอดเลือดมาเลี้ยงน้อยกว่า และมีท่อหรือลูเมน (lumen)
== ดูเพิ่ม ==
วิทยาต่อมไร้ท่อ
ระบบประสาท
== อ้างอิง ==
ต่อมไร้ท่อ
ใจเด็ด พรไชยา

ใจเด็ด พรไชยา (เกิด 14 มีนาคม พ.ศ. 2487) อดีตกรรมการป้องกันและปราบปรามการทุจริตแห่งชาติ อดีตรองอัยการสูงสุด
== ประวัติ ==
ใจเด็ด พรไชยา เกิดเมื่อวันที่ 14 มีนาคม พ.ศ. 2487 อดีตกรรมการป้องกันและปราบปรามการทุจริตแห่งชาติ (ป.ป.ช.) ได้รับการแต่งตั้ง จากประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 19 เมื่อวันที่ 22 กันยายน พ.ศ. 2549
== การศึกษา ==
โรงเรียนวัดราชาธิวาส
คณะนิติศาสตร์ มหาวิทยาลัยธรรมศาสตร์
เนติบัณฑิตไทยและบริหารสูงสุด สำนักงาน ก.พ.
== การทำงาน ==
จากนั้นรับราชการกรมอัยการ ในตำแหน่ง อธิบดีอัยการฝ่ายคดีอาญา และรองอัยการสูงสุดใจเด็ดเคยได้รับมอบหมายให้เป็นประธานคณะกรรมการสอบสวนข้อเท็จจริง กรณีเรือขุดเอลลิคอตต์ ของกรมเจ้าท่า และเป็นผู้สั่งฟ้องสมชาย คุณปลื้ม (กำนันเป๊าะ) คดีจ้างวานฆ่า ประยูร สิทธิโชติ (กำนันยูร)
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
ประวัติ ใจเด็ด พรไชยา  ปปช.ใหม่ ยุค สอบโกง ระบอบทักษิณ
คณะกรรมการป้องกันและปราบปรามการทุจริตแห่งชาติ
ข้าราชการฝ่ายอัยการชาวไทย
สามัญสมาชิกเนติบัณฑิตยสภา
บุคคลที่ยังมีชีวิตอยู่
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรพรรดิมาลา
อัครวิทย์ สุมาวงศ์

อัครวิทย์ สุมาวงศ์ (เกิด 14 ธันวาคม พ.ศ. 2482) รองประธานศาลปกครองสูงสุด  เป็นบุตรของพระมนูเวทย์วิมลนาท (มนูเวทย์ สุมาวงศ์) กับคุณหญิงแฉล้ม มนูเวทย์วิมลนาท
== การศึกษา ==
นิติศาสตรบัณฑิต (เกียรตินิยมดีมาก) มหาวิทยาลัยธรรมศาสตร์ (พ.ศ. 2503)
เนติบัณฑิตไทย สำนักอบรมศึกษากฎหมาย แห่งเนติบัณฑิตยสภา (พ.ศ. 2504)
นิติศาสตรบัณฑิต (เกียรตินิยมอันดับสอง – ขั้นสูง) ยูนิเวอร์ซิตี้คอลเลจ มหาวิทยาลัยลอนดอน (พ.ศ. 2511)
เนติบัณฑิตอังกฤษ (เกียรตินิยมอันดับสอง) สำนักเกรส์อินน์ ลอนดอน (พ.ศ. 2512)
ประกาศนียบัตรกฎหมายระหว่างประเทศและกฎหมาย เปรียบเทียบ สถาบันกฎหมายอเมริกันและกฎหมายระหว่างประเทศ ประเทศสหรัฐอเมริกา (พ.ศ. 2519)
== รับราชการ ==
ผู้พิพากษาศาลจังหวัดนราธิวาส (26 พฤษภาคม 2514 – 31 มีนาคม 2515)
ผู้พิพากษาศาลจังหวัดนครศรีธรรมราช (1 เมษายน 2515 – 31 มีนาคม 2517)
หัวหน้ากองวิชาการ สำนักงานส่งเสริมงานตุลาการ (1 พฤษภาคม 2519 – 30 พฤศจิกายน 2520)
เลขานุการรัฐมนตรีว่าการกระทรวงยุติธรรม (22 พฤศจิกายน 2520 – 10 กุมภาพันธ์ 2523)
ผู้พิพากษาหัวหน้าศาลประจำกระทรวง (1 ธันวาคม 2520 – 1 กันยายน 2521)
รองเลขาธิการส่งเสริมงานตุลาการ (2 กันยายน 2521 – 31 มีนาคม 2527)
ผู้พิพากษาศาลแพ่ง (1 เมษายน 2527 – 30 กันยายน 2528)
ผู้พิพากษาหัวหน้าคณะในศาลแพ่ง (1 ตุลาคม 2528 – 30 กันยายน 2532)
ผู้พิพากษาศาลอุทธรณ์ (1 ตุลาคม 2532 – 30 กันยายน 34)
ผู้พิพากษาหัวหน้าคณะในศาลอุทธรณ์ (1 ตุลาคม 2534 – 31 ตุลาคม 2536)
ผู้พิพากษาศาลฎีกา (1 พฤศจิกายน 2536 – 30 กันยายน 2540)
ผู้พิพากษาหัวหน้าคณะในศาลฎีกา (1 ตุลาคม 2540 – 30 พฤศจิกายน 2540)
อธิบดีผู้พิพากษาศาลทรัพย์สินทางปัญญาและการค้าระหว่าง ประเทศกลาง (1 ธันวาคม 2540 – 30 กันยายน 2542)
อธิบดีผู้พิพากษาศาลอุทธรณ์ภาค 8 (1 ตุลาคม 2542 – 21 กุมภาพันธ์ 2543)
== เครื่องราชอิสริยาภรณ์ ==
== อ้างอิง ==
ตุลาการศาลปกครองไทย
ข้าราชการฝ่ายตุลาการชาวไทย
ผู้พิพากษาไทย
สามัญสมาชิกเนติบัณฑิตยสภา
สมาชิกสภาร่างรัฐธรรมนูญไทย
กรรมการกฤษฎีกาไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ จ.ภ.
ผู้ได้รับเหรียญจักรพรรดิมาลา
จรัญ หัตถกรรม

จรัญ หัตถกรรม (เกิด 10 มกราคม พ.ศ. 2482) นักกฎหมายชาวไทย ตุลาการศาลปกครองสูงสุด เป็นผู้อ่านประกาศคำพิพากษาตุลาการศาลปกครอง และ ตุลาการรัฐธรรมนูญ
== การศึกษา ==
นิติศาสตรบัณฑิต มหาวิทยาลัยธรรมศาสตร์ (พ.ศ. 2506)
เนติบัณฑิตไทย สำนักอบรมศึกษากฎหมายแห่งเนติบัณฑิตยสภา (พ.ศ. 2507)
วิทยาลัยป้องกันราชอาณาจักร รุ่นที่ 33 (พ.ศ. 2534)
== รับราชการ ==
ผู้ช่วยผู้พิพากษา (18 ธันวาคม 2510 – 18 ธันวาคม 2511)
ผู้พิพากษาประจำกระทรวง
ผู้พิพากษาศาลจังหวัดปราจีนบุรี
ผู้พิพากษาประจำกระทรวงช่วยราชการศาลอุทธรณ์
ผู้พิพากษาศาลแขวงธนบุรี (19 ธันวาคม 2511 – 30 กันยายน 2519)
ผู้พิพากษาหัวหน้าศาลประจำกระทรวง
ผู้พิพากษาหัวหน้าศาลจังหวัดไชยา
ผู้พิพากษาหัวหน้าศาลจังหวัดปทุมธานี (1 ตุลาคม 2519 – 31 มีนาคม 2526)
ผู้พิพากษาศาลแพ่งและผู้พิพากษาหัวหน้าคณะในศาลแพ่ง (1 เมษายน 2526 – 30 เมษายน 2530)
รองอธิบดีผู้พิพากษาภาค 8 และภาค 6 (1 ตุลาคม 2530 – 16 เมษายน 2532)
รองปลัดกระทรวงยุติธรรม (17 เมษายน 2532 – 17 พฤศจิกายน 2535)
รักษาราชการแทนปลัดกระทรวงยุติธรรมและเป็นคณะกรรมการตุลาการโดยตำแหน่ง (7 ตุลาคม 2535 – 17 พฤศจิกายน 2535)
รองอธิบดีผู้พิพากษาศาลแพ่ง (18 พฤศจิกายน 2535 – 3 ตุลาคม 2536)
ผู้พิพากษาศาลฎีกาและผู้พิพากษาหัวหน้าคณะในศาลฎีกา (4 ตุลาคม 2536 – 30 กันยายน 2542)
ผู้พิพากษาอาวุโสในศาลอาญา (1 ตุลาคม 2542 – 21 กุมภาพันธ์ 2543)
ตุลาการศาลปกครองสูงสุด (27 มีนาคม 2543 – 11 ตุลาคม 2547)
== ประวัติการตัดสินคดีสำคัญ ๆ และคดียุบพรรค ==
จรัญได้ชื่อว่าเป็นผู้พิพากษาจอมเฮี้ยบ  มีผลงานที่เป็นที่กล่าวขานในสังคมมากมาย เช่น เป็นเจ้าของสำนวนคดีการแปรรูปการไฟฟ้าฝ่ายผลิตแห่งประเทศไทย (กฟผ.) จนนำไปสู่คำสั่งของศาลปกครอง ให้ยกเลิกการแปรรูป กฟผ.เพิกถอนการกระจายหุ้น รัฐบาล ทักษิณ ชินวัตร ซึ่งเป็นผู้เสนอกฎหมายแปรรูปฉบับนี้  ทักษิณได้กล่าวเพียงแค่ว่า "มันเป็นการผิดพลาดทางเทคนิค"
อีกทั้งเป็นหนึ่งในตุลาการผู้ตัดสิน คดีเพิกถอนคำวินิจฉัยของอนุญาโตตุลาการกรณีสัมปทานไอทีวี ซึ่งส่งผลให้บริษัท ไอทีวี ต้องจ่ายค่าสัมปทานและค่าปรับมูลค่ากว่าแสนล้านบาทแก่สำนักนายกรัฐมนตรี
ในคดียุบพรรคประชาธิปัตย์ และ พรรคไทยรักไทย  ในระหว่างการพิจารณาคดีเคยโต้เถียงกับวิชิต ปลั่งศรีสกุล และสมศักดิ์ โตรักษา ทนายความของพรรคไทยรักไทยในห้องพิจารณาคดีมาแล้ว
ในคำพิพากษาส่วนนายจรัญ ตัดสินให้ยุบพรรคไทยรักไทยและตัดสิทธิกรรมการบริหารพรรค 111 คน เป็นระยะเวลา 5 ปี
== เครื่องราชอิสริยาภรณ์ ==
== อ้างอิง ==
ข้าราชการฝ่ายตุลาการชาวไทย
ผู้พิพากษาไทย
ตุลาการศาลปกครองไทย
ตุลาการรัฐธรรมนูญ
สามัญสมาชิกเนติบัณฑิตยสภา
บุคคลจากคณะนิติศาสตร์ มหาวิทยาลัยธรรมศาสตร์
บุคคลจากวิทยาลัยป้องกันราชอาณาจักร
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรพรรดิมาลา
พีระพล เชาว์ศิริ

พีระพล เชาวน์ศิริ (5 เมษายน พ.ศ. 2483 -) เป็นหนึ่งใน ตุลาการหัวหน้าคณะศาลปกครองสูงสุด
== ประวัติ ==
นายพีระพล เชาวน์ศิริ จบปริญญานิติศาสตรบัณฑิต จากมหาวิทยาลัยธรรมศาสตร์ และสอบได้
เนติบัณฑิตไทย สำนักอบรมศึกษากฎหมายแห่งเนติบัณฑิตยสภา
== การทำงาน ==
หัวหน้าพนักงานกองคดีแรงงาน (1 ตุลาคม 2527 ถึง 30 กันยายน 2528)
อัยการพิเศษประจำเขต ( อธิบดีอัยการเขต 8 เขต 5 และ เขต 7) (1 ตุลาคม 2535 ถึง 30 กันยายน 2539)
อธิบดีอัยการฝ่ายคดียาเสพติด (1 ตุลาคม 2539 ถึง 30 กันยายน 2540)
อธิบดีอัยการฝ่ายพัฒนาข้าราชการฝ่ายอัยการ (1 ตุลาคม 2540 ถึง 30 กันยายน 2541)
อธิบดีอัยการฝ่ายคณะกรรมการอัยการ (1 ตุลาคม 2541 ถึง 30 กันยายน 2542)
อธิบดีอัยการฝ่ายปรึกษา
== เครื่องราชอิสริยาภรณ์ ==
== อ้างอิง ==
ข้าราชการฝ่ายอัยการชาวไทย
ตุลาการศาลปกครองไทย
บุคคลจากคณะนิติศาสตร์ มหาวิทยาลัยธรรมศาสตร์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรพรรดิมาลา